b"\n_START_ARTICLE_\nConsell Regional de Gush Etzion\n_START_SECTION_\nGeografia\n_START_PARAGRAPH_\nEl Consell Regional est\xc3\xa0 localitzat en una \xc3\xa0rea de muntanya a 900 metres sobre el nivell del mar. Degut a l'al\xc3\xa7ada, el clima a l'hivern \xc3\xa9s molt fred i pluj\xc3\xb3s, nevant freq\xc3\xbcentment. Els l\xc3\xadmits del Consell Regional s\xc3\xb3n: al nord la ciutat de Jerusalem i el Consell Regional de Mateh Binyamin, al sud les ciutats d'Hebron i Kiryat Arba, aix\xc3\xad com el Consell Regional Har Hebron, a l'oest la Vall de Elah, i a l'est el Desert de Judea.\n_START_SECTION_\nHist\xc3\xb2ria\n_START_PARAGRAPH_\nEl primer assentament de Gush Etzion va ser Migdol-Eder, fundat en 1927 per un grup de jueus ortodoxos de Jerusalem i algunes fam\xc3\xadlies jueves procedents de Iemen, aquesta comunitat va desapar\xc3\xa8ixer despr\xc3\xa9s dels motins \xc3\xa0rabs de 1929._NEWLINE_El segon intent va ser fet per Shmuel Holtzman en l'any 1935, quan va ser establert el assentament de Kfar Etzion. Els repetits atacs dels \xc3\xa0rabs durant la Gran Revolta \xc3\x80rab de Palestina de 1936-1939, en el Mandat Brit\xc3\xa0nic de Palestina, van allunyar als colons sionistes d'aquell indret. _NEWLINE_En 1945, un grup de joves que van arribar d'Europa Oriental despr\xc3\xa9s de la Segona Guerra Mundial van establir un nou assentament, Mesuot Yitzhaken, en mem\xc3\xb2ria dels jueus morts durant l'Holocaust, en 1946 es va establir el quibuts Ein Tzurim, i en 1947 el quibuts Revadim. Els assentaments van desapar\xc3\xa8ixer despr\xc3\xa9s de la Guerra araboisraeliana de 1948. _NEWLINE_Despr\xc3\xa9s de l'ocupaci\xc3\xb3 israeliana del territori a conseq\xc3\xbc\xc3\xa8ncia de la Guerra dels Sis Dies, va comen\xc3\xa7ar de nou el proc\xc3\xa9s de creaci\xc3\xb3 de nous assentaments en la zona."